recursal/SuperWikiNEXT-32B huggingface dataset:
**Палатата на парламентот** (романски:*Palatul Parlamentului*) е зграда во Букурешт во која се наоѓа парламентот на Романија. По Пентагон, овој објект е најголемата административна зграда во светот. Била изградена во времето на комунистичкиот диктатор Николае Чаушеску во 1984 година.

Во почетокот била нарекувана *Дом на републиката*. За нејзиното конструирање биле задолжени околу 700 архитекти и 20 000 работници. Се проценува дека градбата на палатата чинела околу 3,3 милијарди долари. По падот на комунизмот се сметало дека и самата зграда треба да биде разрушена, но во крајна сметка новата демократска власт отстапила од тоа.

До ден денес, зградата сѐ уште не е довршена целосно. Таа е со димензии од: 270 м должина, 240 м ширина, 86 м височина и 92 м внатрешно под земјата. Најголемиот ходник е долг 150 метри, а најголемата сала зафаќа површина од 2 200 м2.

Надворешни врски
----------------

* Panoramic View - Панорамски погледи на палатата.
* Romanian Chamber of Deputies page about the Palace Архивирано на 7 јули 2012 г.
* brandnew pics of the palace
* Cristina Hanganu-Bresch, People's House - The Building and Rebuilding of Romanian National Consciousness (PDF)
* Photo gallery on the Chamber of Deputies website Архивирано на 4 октомври 2006 г.
* Photo collection Архивирано на 7 септември 2006 г. - numerous photos of various parts of Romania, including an extensive set with the Palace of the Parliament. Captioned in a mix of Japanese and Romanian people.
* The Parliament Palace Time-lapse  Архивирано на 28 мај 2009 г.
* The Palace on satellite photo from Google Maps

Координати: 44°25′39″N 26°5′15″E﻿ / ﻿44.42750° СГШ; 26.08750° ИГД﻿ / 44.42750; 26.08750

|  |  |
| --- | --- |
| Ризница | „Палата на парламентот" на Ризницата ? |
Киричична букваПредлошка:SHORTDESC:Киричична буква

**Р** (кирилица: р; глаголица: ) — 21 буква од македонската азбука. Буквата ја има во сите кирилични азбуки и скоро секаде има иста звучна вредност /r/. Буквата има потекло од грчката азбука, и често се меша со латиничната буква P што имаат иста форма но различна звучна форма. Изговорот на оваа буква е различен од изговорот на латиничната буква R и карактеристичен е за сите словенски јазици, како и за шпанскиот јазик.

 *Оваа статија поврзана со писмо е никулец. Можете да помогнете со тоа што ќе ја проширите*.

| Македонска азбука |
| --- |
| А | а | Б | б | В | в | Г | г | Д | д | Ѓ | ѓ | Е | е | Ж | ж | З | з | Ѕ | ѕ | И | и | Ј | ј | К | к | Л | л | Љ | љ |
| М | м | Н | н | Њ | њ | О | о | П | п | Р | р | С | с | Т | т | Ќ | ќ | У | у | Ф | ф | Х | х | Ц | ц | Ч | ч | Џ | џ |
| Ш | ш |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
Палатата Наѓтетењ (2007)
**Палатата** **Наѓтетењ** денес е музеј за мебел на Музејот за применета уметност во Будимпешта основана во 1949 година. Се наоѓа на улицата 9-11 Кастелипарк, на 22-ри округ на Будимпешта.

Историја на зградата
--------------------

Еден од најдобрите споменици на барокната архитектура во Унгарија, некогашната палата „Шараз-Руднињски" беше дизајниран од Андрис Мајерхофер и е изградена од Барон Јазеф Руднињски помеѓу 1743 и 1751 година. Оригиналната готска палата е изградена во 13 век за семејството Тетени, кое било поврзано со династијата Арпен 

 Палатата од птичји поглед
Во текот на сто педесет години Отоманска окупација (1541-1686), палатата Наѓтетењ беше дом на високи османлиски офицери. Подоцна хипотекарниот имот го откупил Ѓирги Шараз. Барон Ѓирги Шараз се преселил во палатата во 1716 година и започнал да ја реконструира и проширува зградата.

По смртта на Јулијана Шараз-Руднињски (1798), палатата била поделена на три дела за наследници. Во 1904 година палатата изгорела, ништо не останало од нејзиниот ентериер. За време на Втората светска војна, зградата била тешко оштетена. Министерството за земјоделство ја пренесе палатата во музејски цели во 1948 година. Неговата реконструкција започна во 1951 година, а првата изложба на мебел беше отворена во истата година. Во 1989 година - заради влошување на зградата, палатата мораше да биде затворена. Откако започнаа реставраторските работи во 1997 година, музејот Палас беше отворен повторно за јавноста во 2000 година.

Терасата на палатата првично достигна до брегот на Дунав, но подоцна беше поделена со железничката линија и главниот пат.

Изложбата
---------

Изложбата за применета уметност претставува артефакти од изработката на унгарски и странски мебел во историски контекст со современи теписи, печки и керамика. Околу 300 предмети се претставени во повеќе од дваесетина простории.

Наводи
------

* Официјално мрежно место (англиска верзија)
* Осамена планета
* Воздушни фотографии од палатата
**Сан Лоренцо во Контиљано** е мала римокатоличка црква во романескен стил, сместена на врвот на ридот веднаш надвор од градот Контиљано, во провинцијата Риети, регионот Лацио, Италија.

Историја
--------

Камената црква била изградена во 12 век, на местото на претходната античка римска вила. Црквата набрзо пропаднала со основањето на поголемата црква Сан Микеле Арканџело. Изработена од делкани камења, фасадата има ѕвоно во тимпан од типот на едро. Реставрацијата на локацијата започна во 2014 година, заменувајќи ги олтарот и крштевањето во првобитната положба.

Во јуни 1944 година, жителите на градовите земени како заложници биле убиени од германската армија на ова место.

Наводи
------

1. ↑  *La Chiesa di San Lorenzo a Contigliano torna all'antico Splendore*, article by Matteo Carrozzoni, Rieti Life, 11/08/2014.
2. ↑  Contigliano ricorda la strage nazista presso la chiesa di San Lorenzo nel giugno 1944, Di Redazione - 5 June 2019, Rieti Life.
**Рустам Рамизович Худиев** (казашки: *Рустам Рамизович Худиев*; роден на 6 јануари 1985, Павлодар)  — казахстански пливач во олимписката дисциплина пепертука од Казахстан. Пливал за Казахстан на Олимписките игри во 2004 и 2008 година.

Неговиот најдобар резултат бил финишот на 41. место во машка конкуренција на 100 метри пеперутка на Игрите во 2004 година.

Пливал и за Казахстан на Светското првенство во 2007 година.

Наводи
------

1. ↑  „Khudiyev's bio/results page". Архивирано од изворникот на September 9, 2008. Посетено на 2009-07-25. from the 2008 Olympics website; retrieved 2009-07-23.
2. ↑  Khudiyev's entry from www.sports-reference.com; retrieved 2009-07-23.
**Поргарнес** (исландски: *Borgarnes*) — град во западниот дел на Исланд, односно спаѓа во Западниот регион, брои околу 1.770 жители и е дваесетти град по големина во Исланд. Градот е поврзан со копнен, воден и воздушен сообраќај. Поргарнес, заедно со уште неколку градови во земјата, се смета за еден од поважните и поголемите населени места во државата.

Воздушна панорама на Поргарнес

|  |  |
| --- | --- |
| Stub icon | *Оваа статија поврзана со Исланд е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 146777170
* LCCN: n2002124598
* GND: 16014907-1

 |

 |
**Палатализацијата**, (**омекнување**, **палатизација**) е јазичен поим со кој се опфаќаат два различни процеси кога еден глас, најчесто согласка, се изговара така што јазикот е во близина на непцето.

Во фонетиката, „палатизирана согласка" е согласка која се изговата со палатална (непчена) споредна творба. Ова значи дека согласката е проследена од еден призвук кој е сличен на гласот /j/. Ова е видливо, на пример, во полскиот збор „kiedy", каде буквата „к" е проследена од гласот „ј". Во македонскиот оваа палатизација може да се сретне кај странски зборови, како на пример во името „Кјото".

Другиот начин на палатизација е од интерес за историската лингвистика и често се нарекува гласовна промена. При овој вид на палатизација, местото на создавање на согласките се поместува или придвижува кон непцето, т.е. *палатално*. Оваа промена е како резултат на присуството на гласот /j/ или самогласка по согласката. Такви се буквите „ќ" или „ѓ" во македонскиот.

Палатизацијата од двата вида е распространета низ јазиците во светот, но изразувањето и терминологијата на истата е различа. Така на пример, во словенските јазици, гласовите од палатизацијата од првиот вид се нарекуваат „меки согласки", а гласовите од палатизацијата од вториот вид се нарекуваат „тврди согласки".

Поретко се сретнува и поимот „палатизирана самогласка", поим кој се користи да се означи самогласка која станала предна и затворена.

Видови
------

Теоретски, палатизацијата означува:

* фонетски поим на со на една согласка со која јазикот е издигнат кон тврдото непце и гребенот за време на изговарање на согласката. Таквите согласки се фонетски палатизирани и според МФА тие се означуваат со /j/, како на пример [tʲ] за палатизиран глас [t].
* чест процес на изедначување, или резултат од таков процес, според кој самогласки или гласот /j/ се изговараат на предната позиција при изговорот.

Првото може да е резултат на второто, но често тие се различни. Една самогласка може да „палатизира" согласка, но резултатот може да не е палатизирана согласка во фонетска смисла. Фонетски палатизирана согласка може да се појави без разлика на близината на предната самогласка.

Белешки
-------

Поврзано
--------

* Јотација
* Гласовна промена
* Едначење по звучност
* Фонетика и фонологија
**Попознат како Мојсеј Рокфелер** е расказ од Емори Холмс II, објавен во збирката „Кокаински хроники", во 2010 година, во издание на „Темплум". Преводот на македонски јазик е дело на Владимир Петревски.

Содржина
--------

Томи е поранешен продавач на дрога, кој е вмешан во едно убиство. Неколку часови пред убиството, Томи ја фрла својата залиха на дрога, почнува да ја чита Библијата и решава да го отфрли својот гангстерски живот. Кога полицијата го приведува за убиството, жена му Би му купува нови кошули со цел пред полицајците да се покаже во подобро светло. Откако за последен пат шмрка кокаин, Томи оди во полициската станица на испрашување. Притоа, тој е решен да каже дека не знае ништо во врска со убиството. За време на испрашувањето, полицајците ги кажуваат сите негови имиња и прекари, меѓу кои и Мојсеј, а Томи протестира, бидејќи воопшто не му се допаѓа тој прекар. Отпрвин, Томи се држи до својот план да одрекува сè во врска со убиството, но подоцна започнува да се плаши од помислата дека ќе оди в затвор и го преплавуваат сеќавањата за добрите стари денови, кога се вклучил во трговијата со дрога. Така дебелиот Томи започнува да се поти и да плаче и најпосле, уморен од притисокот на полицајците, тој ги кажува убијците.

Наводи
------

1. ↑  Емори Холмс II, „Попознат како Мојсеј Рокфелер", во: Гери Филипс и Џери Tервалон (уредници), *Кокаински хроники*, Темплум, Скопје, 2010, стр. 113-141.
Ова е календарот за *редовна година која започнува во среда*.

Редовна година е година, која не е престапна.

Овој календар е валиден за годините: 1902, 1913, 1919, 1930, 1941, 1947, 1958, 1969, 1975, 1986, 1997, 2003, 2014, 2025, 2031, 2042, 2053, 2059, 2070, 2081, 2087, 2098.

---

```
       јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
       1  2  3  4  5                    1  2                    1  2
 6  7  8  9 10 11 12     3  4  5  6  7  8  9     3  4  5  6  7  8  9
13 14 15 16 17 18 19    10 11 12 13 14 15 16    10 11 12 13 14 15 16
20 21 22 23 24 25 26    17 18 19 20 21 22 23    17 18 19 20 21 22 23
27 28 29 30 31          24 25 26 27 28          24 25 26 27 28 29 30
                                                31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
    1  2  3  4  5  6              1  2  3  4                       1
 7  8  9 10 11 12 13     5  6  7  8  9 10 11     2  3  4  5  6  7  8
14 15 16 17 18 19 20    12 13 14 15 16 17 18     9 10 11 12 13 14 15
21 22 23 24 25 26 27    19 20 21 22 23 24 25    16 17 18 19 20 21 22
28 29 30                26 27 28 29 30 31       23 24 25 26 27 28 29
                                                30
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
    1  2  3  4  5  6                 1  2  3     1  2  3  4  5  6  7
 7  8  9 10 11 12 13     4  5  6  7  8  9 10     8  9 10 11 12 13 14
14 15 16 17 18 19 20    11 12 13 14 15 16 17    15 16 17 18 19 20 21
21 22 23 24 25 26 27    18 19 20 21 22 23 24    22 23 24 25 26 27 28
28 29 30 31             25 26 27 28 29 30 31    29 30
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
       1  2  3  4  5                    1  2     1  2  3  4  5  6  7
 6  7  8  9 10 11 12     3  4  5  6  7  8  9     8  9 10 11 12 13 14
13 14 15 16 17 18 19    10 11 12 13 14 15 16    15 16 17 18 19 20 21
20 21 22 23 24 25 26    17 18 19 20 21 22 23    22 23 24 25 26 27 28
27 28 29 30 31          24 25 26 27 28 29 30    29 30 31
```

Поврзано
--------

* Претходна година (редовна)
* Следна година (редовна)
* Претходна година (престапна)
* Следна година (престапна)
* Целогодишни календари
**Палатата на Собранието на Република Македонија** е една од најмонументалните градби во Република Македонија, за која во 1930 година бил распишан и конкурс за проектирање (на кој победил архитект Виктор Лукомски), а изградена е во 1938 година по проект на чешкиот архитект Виктор Ј. Худак. Објектот е концепиран во модерен архитектонски јазик за тоа време, со специфичен масивен разигран волумен и присуство на чисти фасадни елементи, во форма на надворешен петаголник со внатрешен двор со сала. Применетата фасадна декорација е со геометриски содржини, присутни во одделни партии. Од вградената орнаментална содржина, најинтересен дел е обработката на кабинетите и ентериерот, проектирни-дизајнирани од Д. Инкриостри (1935-1937) во резба - Сала Длаборез, со комплетно обложување на ѕидовите со дрво, поделени на геометриски полиња, каде се аплицирани во резба различни геометриски, вегетабилни и зооморфни стилизирани мотиви, втемелени на народната уметност и традиција. Изведбата на оваа декорација му била доверена на Глиша Костовски, столар и резбар од Тетово, со неговата тајфа.

Зградата е во употреба од 1939 година како Управна палата на тогашната локална Управа.

По ослободувањето на Скопје 1944 година во зградата е сместена целокупната администрација на македонската народна власт: претседателот на Демократска Федерална Македонија, Народното Собрание, Владата и Уставниот суд.

Во периодот од 1954-1963 година изградени се Свечената сала и Сала 2, а ентериерно се уредени помалите сали во свечениот дел, Охридска и Струшка соба со дрворез на таваните, ѕидовите и вратите изработени од мајсторите на традиционалната резбарска школа од Охрид, како и гипсана декорација изработена од Дримколските мајстори. Малиот свечен салон, салата на Уставна комисија, ресторанот, како и кабинетите, ентериерно се уредени со ламперија во интарзија.

Со земјотресот што го зафати Скопје во 1963 година, зградата на Собранието видно беше оштетена, после што беа преземени големи зафати за нејзино санирање и реконструкција.

Во 1966/67 година е реконструирана и ентериерно уредена Парламентарната сала, а изградени се и две нови сали, Сала 3 и Сала 4.

Со осамостојување на Република Македонија во 1991 година, во зградата покрај Собранието на Република Македонија, сѐ до 12 мај 2009 година бил сместен и Кабинетот на претседателот на Републиката. Во 2009 година, во скопската резиденцијална населба Водно била пуштена во употреба Претседателската палата (Вилата „Водно").

Палатата на Собранието располага со повеќе Сали за седници, Кабинети на претседателот на Републиката, претседателот на Собранието, на потпретседателите, на претседателите на комисиите, на координаторите на пратеничките групи, на генералниот секретар на Собранието и неговите заменици, како и на раководителите на стручните служби и на секторите.

Надворешни врски
----------------

* Палата на собранието Архивирано на 2 мај 2008 г.

1. ↑  „Претседателската вила „Анекс" стана „Водно"". *Дневник*. 20 мај 2009. Посетено на 26 јануари 2021.
**Рајко Продановиќ** (24 април 1986) е српски ракометар на Херцеговац Гајдова.

Клупска кариера
---------------

Откако започнал во Југовиќ, Продановиќ се преселил во Шпанија и се приклучил на Антекера во 2008 година. Во странство играл за Вардар, Пик Сегед, Рајн Некар Левен и Мешков Брест. Во 2018 година, Продановиќ се вратил во татковината и потпишал договор со Војводина.

Интернационална кариера
-----------------------

На младинско ниво, Продановиќ бил член на победничката екипа на Србија и Црна Гора на Европското првенство до 18 години во 2004 година. Тој потоа и помогнал на нацијата да го освои златниот медал на Светското првенство за играчи до 19 години во август 2005 година. Подоцна истиот месец, Продановиќ учествувал и на Светското првенство за играчи до 21 година во 2005 година, а тимот завршил како второпласиран.

### Сениор

Репрезентативец на Србија од своето основање, Продановиќ бил член на тимот што го освоил сребрениот медал на Европското првенство 2012 година. Учествувал и на Летните олимписки игри 2012 и на три Светски првенства (2009, 2011 и 2013 година).

Трофеи
------

Мешков Брест
* Белоруско првенство во ракомет за мажи : 2016–17, 2017–18
* Куп на белоруски ракомет за мажи: 2016–17, 2017–18

Војводина
* Српска ракометна супер лига : 2018–19
* Српски ракометен куп : 2018–19
* Српски ракометен Суперкуп: 2018, 2019 година

Наводи
------

1. ↑  „Plavi bez poraza do zlata" (Serbian). glas-javnosti.rs. 2 August 2004. Посетено на 24 December 2020.CS1-одржување: непрепознаен јазик (link)
2. ↑  „Apsolutni šampioni" (Serbian). novosti.rs. 12 August 2005. Посетено на 24 December 2020.CS1-одржување: непрепознаен јазик (link)
3. ↑  „Srebro za plave u Budimpešti" (Serbian). b92.net. 29 August 2005. Посетено на 24 December 2020.CS1-одржување: непрепознаен јазик (link)
4. ↑  „Novi početak za srpski rukomet" (Serbian). sportskacentrala.com. 5 October 2006. Посетено на 22 June 2020.CS1-одржување: непрепознаен јазик (link)[*мртва врска*]
5. ↑  „Srbija osvojila srebro u Beogradu" (Serbian). b92.net. 29 January 2012. Посетено на 22 June 2020.CS1-одржување: непрепознаен јазик (link)

Надворешни врски
----------------

* МКСЗ рекорд
* Олимписки рекорд
**Регистар на токсичните дејства на хемиските супстанции** (**RTECS**, од анг. *Registry of Toxic Effects of Chemical Substances*) — база на податоци за токсичност заснована на научна литература. Сè до 2001 г. била одржувана од Националниот институт за безбеднсот и здравје при работа на САД (NIOSH) со слободен пристап. Денес се одржува од приватното претпријатие BIOVIA или неколку добавувачи и се нуди само со наплата или претплата.

Содржина
--------

Базата има шест видови информации за токсичноста на супстанциите:

1. Првично надразнување
2. Мутагенски дејства
3. Дејства врз репродуктивната способност
4. Туморопредизвикувачки дејства
5. Силна токсичност
6. Друга токсичност на повеќекратни дози

Дадени се бројчени вредности за токсичноста како LD50 (средна смртоносна доза), LC50 (смртоносна концентрација), TDLo (најниска позната токсична доза) и TCLo (најниска концетранција со токсично дејство). Заведени се изучените вид и начинот на внесување. Сите податоци имаат наведени библиографски извори.

Историја
--------

Изготвувањето на RTECS било пропишано од Конгресот на САД согласно Оддел 20(a)(6) од Законот за безбедност и здравје при работа од 1970 г. (PL 91-596). Првичното издание наречено „Список на токсични супстанции" (*Toxic Substances List*) е објавено на 28 јуни 1971 г. и опфаќало токсиколошки податоци за приближно 5.000 хемикалии. Подоцна го добило денешното име. Во јануари 2001 г. базата содржела 152.970 хемикалии. Во декември истата година RTECS прешол во сопственост на приватното претпријатие „Elsevier MDL". „Symyx" го откупил MDL од Елсевир во 2007 г. заедно со базата на токсичност. Оваа база е достапна само со годишна претплата.

RTECS е достапен на англиски, француски и шпански од Канадскиот центар за здравје и безбедност при работа. Се нуди на семрежјето, на CD-ROM и во интранет. Базата е достапна и на NISC (National Information Services Corporation, RightAnswer.com и ToxPlanet (Timberlake Ventures, Inc).

Наводи
------

1. ↑  „BIOVIA Databases | Bioactivity Databases: RTECS". *accelrys.com*. Архивирано од изворникот на 2018-06-19. Посетено на 2018-06-19.

Надворешни врски
----------------

* Преглед на RTECS (англиски)
* RTECS на мреж. место на Accelrys (англиски)Архивирано на 23 октомври 2013. (англиски)
* RightAnswer (англиски)
* ToxPlanet (англиски)
Нема војска   Нема регрутирање   План да се овозможи регрутирањето   Има регрутирање   Нема информации
**Регрутирање** е задолжително вклучување во служба на државните воени сили. Тоа постои најмалку од египетското Старо Кралство. Повеќе зема форма на селективно служење отколку универзално пријавување (второво, генерално, се однесува се однесува на задолжителна војна служба на сите способни мажи на одредена возраст, иако во неколку земји се регрутирани и жени - забележителен е Израел, кој бара и мажите и жените дслужат војска од 1948 г.). САД го усвои регрутирањето во Американска граѓанска војна, но не го употреби повторно до 1917 г. Како Британија, така и САД го напуштија регрутитањето на крајот на Првата светска војна, но повторно го воведоа кога се закани Втората светска војна. САД го одржа регрутирањето од 1948-1973 г. но сега има доброволна армија.

Наводи
------

1. ↑  *Британика Енциклопедиски Речник*. Топер, МПМ, Книга 8, стр.83

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85085286
* GND: 4065000-5
* HDS: 008588
* NKC: ph118975

 |

 |
**Регул** (α Leo / α Leonis / Алфа Лав) — најсјајната ѕвезда од соѕвездието Лав и една од најсјајните ѕвезди на ноќното небо. Регул е оддалеченa приближно 77,5 светлосни години од Земјата, и е една од малкуте ѕвезди со традиционални имиња. Самиот систем е идентификуван како троен систем од ѕвезди. Регул A, главната ѕвезда, има две придружни ѕвезди, Регул Б и Регул Ц, кои се многу блиску една до друга.

Набљудувања
-----------

Регул е најблиску до еклиптиката, и редовно е помрачена од Месечината. Се случуваат затемнувања и од планетите Меркур и Венера, но поретко. Последното затемнување на Регул од планета се случило на 9 јули 1959 година, од Венера, а наредното ќе биде на 1 октомври 2044 година, повторно од Венера. Другите планети нема да го прекријат Регул во наредните неколку милениуми, поради нивните позиции.

Сонцето секоја година околу 23 август доаѓа најблиску до Регул.

Регул е околу 3,5 пати поголемо од Сонцето, и е млада ѕвезда од само неколку стотици милиони години. Се врти екстремно брзо, со вртежен период од само 15,9 часа, што предизвикува да има заоблена форма. Ова предизвикува фотосферата на половите на Регул да биде значајно потопла и пет пати посјајна од нејзиниот екваторски појас. Да се ротира само за 16% побрзо, центрипеталните сили би ја надминале силата на гравитацијата, и ѕвездата би се распаднала.

Видливост
---------

Регул A е една од најсјајните ѕвезди на ноќното небо со впечатлива привидна ѕвездена величина. Регул B е помало џуџе ѕвезда со спектрален тип `K2`. Последниот придружник, Регул С, е мала црвена ѕвезда, со најслаба светлина од трите.

Систем
------

Регул е повеќеѕвезден систем составен од врела, сјајна, сино-бела ѕвезда со пар помали и понесјајни придружнички. Двете ѕвезди орбитираат со период од 2.000 години, и се наоѓаат на раздалечина од околу 100 ае.

Потекло на поимот
-----------------

*Regulus* е латински збор за 'принц' или 'мал крал'. Грчката варијанта **Basiliscus** исто така се употребува. Ѕвездата е позната и како **Qalb Al Asad**, од арапското **قلب لأسد** или *Qalb[u] Al-´asad*, со значење 'срцето на лавот'. Оваа фраза е преведена на латински како **Cor Leonis**, што е уште едно од имињата за оваа ѕвезда. Во Кина е позната како 轩辕十四, „Четиринаесеттата Ѕвезда на Ксуанјуан.

Персиските астролози во 3000 п.н.е. Регул ја знаеле како *Венант*, една од четирите 'кралски ѕвезди'. Регул е една од фиксните ѕвезди која има кабалистички симбол .

Регул

Поврзано
--------

* Соѕвездие Лав
* Список на најсјајни ѕвезди

Надворешни врски
----------------

* Portrait of a Star on the Edge
* Egg-Shaped Regulus is Spinning Fast
* Regulus as Astronomy Picture of the Day of 19th june 2006
* „Regulus 3". *SolStation*. Посетено на 1 December 2005.

Наводи
------

1. ↑  McAlister, H. A. ten Brummelaar, T. A.; и др. (2005). „First Results from the CHARA Array. I. An Interferometric and Spectroscopic Study of the Fast Rotator Alpha Leonis (Regulus)". *The Astrophysical Journal*. **628**: 439–452. doi:10.1086/430730.CS1-одржување: повеќе имиња: список на автори (link)
**Пандо Колевски** — македонски поет и преведувач.

Животопис
---------

Колевски е роден е во с. Долно Котори, Леринско, Егејска Македонија на 4 јуни 1937

 година. Завршил Филозофски факултет на Карловиот универзитет во Прага. Работи како стручен соработник во Народната библиотека во Прага. Член на ДПМ од 1987 година. Автор е на книгите: Доаѓањето на јужниот ветар (1970), Изгубена рамнотежа (1978), Море згрчено во дожд (1984), Окови на корењата (1989), Александар Македонски (поема, 1994), Добар ден Македонијо (на чешки јазик, 1998). Добитник на наградите: „Златно перо", „Иселеничка грамота".

Наводи
------

1. ↑  Македонски писатели/Macedonian writers, Друштво на писатели на Македонија, 2004, стр. 121 -122.
2. ↑  Ристовски, Блаже (2009). *Македонска енциклопедија*. Скопје: МАНУ. стр. 712. ISBN 978-608-203-023-4. OCLC 499142958.CS1-одржување: датум и година (link)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Редосеалка** — земјоделска машина која се користи за сеење во изорани редови и леи како и за садење и пресадување садници во земја. Се користи за садење на груткасти и репкасти растенија (пр. компир), главчести (чешнести) растенија (пр. лале), семиња (зелка, целер, тутун, ориз) и садници на млади дрвја. Редосеалката е специјално дизајнирана и е опремена со цилиндри за производство на бразди, еден или повеќе (конусни или цилиндрични) полначи (комори) во кои стојат и од кои се испуштаат и посејуваат семенските материјали, како и со тркала, кои може да се од рапаво железо за дополнително да ја разронат земјата и затрупаат семето. Се прикачува и е влечена од трактор. Постојат повеќе видови на редосеалки во зависност од семето кое што се сее: редосеалка за жито - пченица и јачмен, редосеалка за ориз, редосеалка за пченка, редосеалка за ситни семиња итн. Употребата на редосеалката е многу важна и значајна бидејќи го намалува времето потребно за сеење зрна и садење на садници, во споредба со рачното сеење и пресадување, со што се овозможува повеќе време за берба. Исто така ја намалува употребата на рачна енергија, со што овозможува сеење на многу поголеми површини наеднаш и за пократко време.

Галерија
--------

* Редосеалка во Драчево, МакедонијаРедосеалка во Драчево, Македонија
* Редосеалка во Колешино, МакедонијаРедосеалка во Колешино, Македонија
* Редосеалка во Колешино, МакедонијаРедосеалка во Колешино, Македонија
**Руско-јапонската војна** (1904-1905) бил судир меѓу Русија и Јапонија заради територијално ширење во Источна Азија.

Тек на војната
--------------

Откако Русија го зела под закуп стратегискиот Порт Артур (денешен Лишун, Кина) и се проширила во Манџурија, се соочила со силата на Јапонија во пораст. Кога Русија се откажала од нејзиниот договор со Јапонија да ги повлече нејзините трупи од Манџурија, јапонската флота ја нападнала руската ескадра во Порт Артур и почнала да го опседнува градот во февруари 1904 година. Јапонските копнени сили ја отсекле руската армија од помошта од Порт Артур и ја потиснала назад кон Мукден (денешен Шенјанг). Засилената руска армија презела офанзива во октомври, но слабото воено раководење го отапило нејзиниот успех. По долгата јапонска опсада на Порт Артур во јануари 1905 година корумпираниот руски командант го предал гарнизонот без да се консултира со неговите офицери, и покрај доволните резерви и муниција за неговата продолжена одбрана. Тешките борби околу Мукден завршиле во март 1905 година со повлекувањето на руските трупи под команда на Алексеј Куропаткин. Одлучната поморска Битка кај Цушима им ја дала на Јапонците улогата на диктирање на условите, а Русите ги довеле на мировната маса.

Последици
---------

Со потпишувањето на Договорот од Портсмут, Русија ја напуштила нејзината експанзионистичка политика во Источна Азија, а Јапонија се стекнала со делотворна контрола над Кореја и поголем дел од Манџурија. Војната во Русија ја поттикнала Руската револуција од 1905 година.

Наводи
------

1. ↑  Samuel Dumas, Losses of Life Caused By War (1923)
2. ↑  Erols.com, Twentieth Century Atlas – Death Tolls and Casualty Statistics for Wars, Dictatorships and Genocides.

Надворешни врски
----------------

* Статија за Руско-јапонскиот мировен договор во весникот „Вардар" на К. П. Мисирков, септември 1905

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85116039
* GND: 4129105-0
* BNF: cb11954153q (податоци)
* NDL: 00568567
* NKC: ph125314

 |

 |
**Регулативата 2015/848** — правен документ донесен од Европскиот парламент и на Советот на Европската унија со кој се регулира постапката на стечај. Таа ги поставува правилата за постапките за прогласување несолвентност, банкрот, затворање на несолвентните фирми (преку ликвидација или стечај), како и судските активности поврзани со овие постапки. Регулативата се однесува на сите физички и правни лица, незваисно од формата на организација, кои ги исполнуваат условите наведени во неа.

Опфат на Регулативата
---------------------

Регулативата 2015/848 се однесува на јавните колективни постапки, вклучувајќи ги и привремените постапки кои се поврзани со законите во врска со несолвентноста. Во согласност со неа, во активностите на спасување на должникот, приспособување на долгот, реорганизација и ликвидација:

* на должникот целосно или делумно му се врши продажба на имотот при што се назначува стечаен управник,
* имотот на должникот е предмет на контрола или надзор од страна на судот,
* се дозволува привремен прекин на поединечната постапка за извршување од страна на судот со цел да се започнат преговори меѓу должникот и неговите доверители, под услов да бидат заштитени сите доверители, а ако не се постигне договор, тогаш се применува некоја од горенаведнеите две постапки.

Оваа Регулатива се однесува и на постапките за спасување на должникот во случај на нивно нарушено функционирање, а овие постапки може да започнат и во случај кога постои веројатност дека фирмата ќе западне во несолвентност. Целта на овие постапки за спасување е да се избегне несолвентноста на должникот или престанување на неговото работење. Колективните постапки кои ги покрива оваа регулатива треба да ги опфатат сите или повеќето доверители, но под услов со нив да не се засегнати правата на останатите доверители.

Поважни одредби на Регулативата
-------------------------------

Поважни одредби на Регулативата 2015/848 се следниве:

* Сите известувања за текот на стечајната постапка треба да се објавуваат преку електронска огласна страница
* Поставување одредени услови за назначувањето, стручноста и усовршувањето на стечајните управници
* Стечајниот управник има овластување да достави план за реорганизација на должникот

Наводи
------

1. 1 2  Катерина Бошевска, Регулатива 2015/848 на Европскиот парламент и на Советот на Европската Унија, *Економија и бизнис*, година 22, број 265, септември 2020, стр. 58.
2. ↑  Катерина Бошевска, Регулатива 2015/848 на Европскиот парламент и на Советот на Европската Унија, *Економија и бизнис*, година 22, број 265, септември 2020, стр. 58-59.
3. ↑  Катерина Бошевска, Регулатива 2015/848 на Европскиот парламент и на Советот на Европската Унија, *Економија и бизнис*, година 22, број 265, септември 2020, стр. 61.
***Пандора*** ― неокласична мермерна скулптура од 1819 година на Жан-Пјер Корто, произведена за време на неговиот престој во Вила Медичи во 1819 година. Го прикажува моментот кога Пандора ја добила својата кутија од Јупитер. Беше изложен во Парискиот салон во 1819 година. Има димензии 159 × 48 × 35 цм.

Франсоа-Луј Дежуин бил вдахнат да направи цртеж од неа.  Цртежот е во збирката на Музејот за ликовни уметности во Анже.

Делото било купено од францускиот министер за внатрешни работи, за збирката на Музејот на ликовни уметности во Лион, каде што се наоѓа уште од 1820 година.

Галерија
--------

Наводи
------

1. ↑  Dora Panofsky; Erwin Panofsky (2019). *Pandora's Box: The Changing Aspects of a Mythical Symbol*. Princeton University Press. стр. 106. ISBN 9780691196794. Посетено на 29 април 2023.
2. ↑  Jean-René Gaborit; Katharina Barbara Lepper; Wilhelm-Lehmbruck-Museum der Stadt Duisburg (1989). *Skulptur aus dem Louvre: 89 Werke des französischen Klassizismus 1770-1830*. Stadt Duisburg. ISBN 9783923576548.
3. 1 2  „Dessin d'après la Pandore de Cortot". *culture.gouv.fr*. Joconde. Посетено на 29 април 2023.
4. ↑  *Les Beaux-Arts: illustration des arts et de la littérature*. L. Curmer. 1843. стр. 618–.
5. ↑  Barbillon, Claire; Chevillot, Catherine; Paccoud, Stephane; Virassamynaiken, Ludmilla; Dufieux, Phillipe (2017). *Catalague raisonné des sculptures*. Paris: Museé des beaux-arts de Lyon. стр. 160–161. ISBN 978-2-7572-1269-1.
Ова е календарот за *редовна година која започнува во петок*.

Редовна година е година, која не е престапна.

Овој календар е валиден за годините: 1909, 1915, 1926, 1937, 1943, 1954, 1965, 1971, 1982, 1993, 1999, 2010, 2021, 2027, 2038, 2049, 2055, 2066, 2077, 2083, 2094, 2100.

---

```
       Јануари                Февруари                  Март
 п  в  с  ч  п  с  н     п  в  с  ч  п  с  н     п  в  с  ч  п  с  н
             1  2  3     1  2  3  4  5  6  7     1  2  3  4  5  6  7
 4  5  6  7  8  9 10     8  9 10 11 12 13 14     8  9 10 11 12 13 14
11 12 13 14 15 16 17    15 16 17 18 19 20 21    15 16 17 18 19 20 21
18 19 20 21 22 23 24    22 23 24 25 26 27 28    22 23 24 25 26 27 28
25 26 27 28 29 30 31                            29 30 31
 
       Април                    Мај                    Јуни
 п  в  с  ч  п  с  н     п  в  с  ч  п  с  н     п  в  с  ч  п  с  н
          1  2  3  4                    1  2        1  2  3  4  5  6
 5  6  7  8  9 10 11     3  4  5  6  7  8  9     7  8  9 10 11 12 13
12 13 14 15 16 17 18    10 11 12 13 14 15 16    14 15 16 17 18 19 20
19 20 21 22 23 24 25    17 18 19 20 21 22 23    21 22 23 24 25 26 27
26 27 28 29 30          24 25 26 27 28 29 30    28 29 30
                        31
 
        Јули                   Август                 Септември
 п  в  с  ч  п  с  н     п  в  с  ч  п  с  н     п  в  с  ч  п  с  н
          1  2  3  4                       1           1  2  3  4  5
 5  6  7  8  9 10 11     2  3  4  5  6  7  8     6  7  8  9 10 11 12
12 13 14 15 16 17 18     9 10 11 12 13 14 15    13 14 15 16 17 18 19
19 20 21 22 23 24 25    16 17 18 19 20 21 22    20 21 22 23 24 25 26
26 27 28 29 30 31       23 24 25 26 27 28 29    27 28 29 30
                        30 31
 
      Октомври                 Ноември                Декември
 п  в  с  ч  п  с  н     п  в  с  ч  п  с  н     п  в  с  ч  п  с  н
             1  2  3     1  2  3  4  5  6  7           1  2  3  4  5
 4  5  6  7  8  9 10     8  9 10 11 12 13 14     6  7  8  9 10 11 12
11 12 13 14 15 16 17    15 16 17 18 19 20 21    13 14 15 16 17 18 19
18 19 20 21 22 23 24    22 23 24 25 26 27 28    20 21 22 23 24 25 26
25 26 27 28 29 30 31    29 30                   27 28 29 30 31
```

Поврзано
--------

* Претходна година (редовна)
* Следна година (редовна)
* Претходна година (престапна)
* Следна година (престапна)
* Целогодишни календари
**Протеолиза** е разложувањето на белковините на помали полипептиди или аминокиселини. Некатализирана, хидролизата на пептидните врски се одвива екстремно бавно, во период од стотина години. Протеолизата типично е катализирана од клеточни ензими, наречени протеази.

Протеолизата во организмите има повеќе цели; на пример, дигестивните ензими ги разложуваат белковините од храната за да обезбедат аминокиселини за организмот, додека протеолитичката обработка на полипептидниот синџир после неговата синтеза може да биде неопходна за добивање на активна белковина.
**Ред** — збир на математички објекти {\displaystyle a\_{i}}, односно {\displaystyle a\_{1}+a\_{2}+...+a\_{n}+...}.

Објектите {\displaystyle a\_{1},a\_{2},...a\_{n},...} кои уште се нарекуваат *членови на редот* може да означуваат броеви, функции, вектори, матрици итн. Врз основа на тоа, се разликуваат бројчени редови, функционални редови, векторски редови, матрични редови итн. Наместо споменатиот развиен запис на редот, често се користи скратениот запис{\displaystyle \sum \_{k=1}^{\infty }a\_{k},} или понекогаш уште пократкиот {\displaystyle \sum a\_{k}.} За редот се вели дека е конвергентен ако постои конечна гранична вредност {\displaystyle \lim \_{n\to \infty }S\_{n}=S,} каде што важи {\displaystyle S\_{n}=a\_{1}+a\_{2}+...+a\_{n}}. {\displaystyle S} се нарекува *сума на редот*, а {\displaystyle S\_{n}} е n-та *парцијална сума* на редот. Ако ред не е конвергентен, тогаш се вели дека е дивергентен. Редот може да биде и во обликот 

{\displaystyle \sum \_{k=-\infty }^{+\infty }a\_{k}=...+a\_{-n}+...+a\_{-1}+a\_{0}+a\_{1}+...+a\_{n}+...} (на пр. Лоранов ред), но и во обликот
{\displaystyle \sum \_{i,j=1}^{\infty }a\_{ik}=(a\_{11}+a\_{12}+...+a\_{1n}+...)+(a\_{21}+a\_{22}+...+a\_{2n}+...)+...+(a\_{n1}+a\_{n2}+...+a\_{nn}+...),}

Поврзано
--------

* Низа (математика)
* Гранична вредност

Надворешни врски
----------------

* Ред (математика) на Ризницата ?
Под **прости програмски јазици** ги подразбираме оние програмски јазици кои се блиски до машинскиот јазик (наредби и зборови кои директно ги разбира машината или компјутерот) и посложени за учење и за работа на програмерите. Со развивањето на компјутерите првобитно се развија овие прости програмски јазици од кои потоа настанаа и сложени програмски јазици. Наредбите со кои се работи во овие јазици се прилично потешки и неразбирливи. Исто така често се работи со броеви од различни бројни системи.

Според некои дефиниции за прост програмски јазик се смета оној јазик за кој не е потребен компајлер или интерпретер за машината да го разбере.

Простите програмски јазици најчесто ги делиме на две генерации.

Прва генерација
---------------

Првата генерација на прости програмски јазици ја претставува машински јазик. Тој е единствениот програмски јазик кој директно го разбира машината. Денес програмерите не го користат овој јазик бидејќи не само што бара обрнување внимание и на најмал детал што сложените програмски јазици ќе го сторат автоматски, туку и секоја наредба се запишува со одредена бројка која е тешко да се запамти а и да се погреши.

На пример програмата за пресметување на Фибоначиев број на 32-битен обработувач во машински јазик би го имала следниот облик:

```
8B542408 83FA0077 06B80000 0000C383
FA027706 B8010000 00C353BB 01000000
B9010000 008D0419 83FA0376 078BD98B
C84AEBF1 5BC3

```

Втора генерација
----------------

Втората генерација на прости програмски јазици ја претставува Асемблерот или асемблерски јазик. Тој припаѓа на втората генерација бидејќи не е јазик којшто директно го подразбира обработувачот но мора да се познава структурата на обработувачот за да се програмира во овој јазик (како обработувачкките регистри и наредбите). Овие наредби директно се преведуваат во машинскиот јазик.

На пример програмата за пресметување на Фибоначиев број на 32-битен обработувач во асемблерски јазик би го имала следниот облик:

```
fib:
    mov edx, [esp+8]
    cmp edx, 0
    ja @f
    mov eax, 0
    ret
    
    @@:
    cmp edx, 2
    ja @f
    mov eax, 1
    ret
    
    @@:
    push ebx
    mov ebx, 1
    mov ecx, 1
    
    @@:
        lea eax, [ebx+ecx]
        cmp edx, 3
        jbe @f
        mov ebx, ecx
        mov ecx, eax
        dec edx
    jmp @b
    
    @@:
    pop ebx
    ret

```
**Руската уставна криза** од 1992-1993 година е граѓански конфликт во Руската Федерација.

Кризата била предизвикана од спротивставувањето на две политички сили: од една страна - Претседателот на Руската Федерација - Борис Елцин и контролираната од него извршна власт, а од друга страна - раководството и поголемиот дел од пратениците во Врховниот совет и Собранието на народните пратеници, на чело со Руслан Хасбулатов и потпретседателот на Русија - Александар Руцкој.

Уставната криза во земјата станала како последица на промените во уставниот уред, новиот Устав и социо-економскиот развој на Руската федерација. Претседателот барал брзо усвојување на новиот Устав, зајакнување на претседателската власт и либерализација на економските реформи. Од друга страна Врховниот совет и Собранието на народните пратеници барале задржување на целата власт на парламентот и биле силно против новите реформи односно шок-терапијата. Поддржувачите на Врховниот совет се надевале на сегашниот Устав, според кој (страна 104) највисок орган на државната власт на Руската Федерација е парламентот.

Односите помеѓу претседателот и парламентот се влошиле во толку голема мера што Елцин на 21 септември го распуштил законодавството во земјата, и покрај тоа што тој немал овластување за истото во тоа време. Елцин ги икористил резултатите од референдумот од април 1993 година за да ги оправда своите постапки. Во одговор на тоа, парламентот изјавил дека одлуката на претседателот беша поништена и неважечка, а заменик-претседателот Александар Руцкој бил прогласен за вршител на должноста претседател.

Кулминација на кризата станала кога настапило големи крвопролевања пред зградата на московскиот градоначалник, пред телекомуникациската кула и при нападот на Белиот дом, каде на 3 октомври 1993 година, според владини проценки загинале 187 лица а 437 биле повредени. Според извори блиски до комунистите, бројот на жртвите бил околу 2.000 луѓе.

Наводи
------

1. ↑  Supporters of Alexander Rutskoy, the Supreme Soviet and the Congress of People's Deputies frequently used those flags. The Russian tricolor itself only remained hoisted at the White House building (see video documentary).
**Рамнокрак триаголник** – триаголник кој има две исти страни. Тие две еднакви страни се обележуваат со {\displaystyle b\,} (мала латинична буква „б") и се нарекуваат *краци* на рамнокракиот триаголник. Страната над која се наоѓаат краците се нарекува основа и се обележува со {\displaystyle a\,} (мала латинична буква „а"). Темето C спроти основата се нарекува *врв* на рамнокракиот триаголник.

Особини
-------

* Два агли во овој триаголник се еднакви — тоа се аглите кои лежат на основата
* Висината на триаголникот е еднаква на медијаната
* Висината се поклопува со бисектрисата и медијаната

Формули за рамнокракиот триаголник
----------------------------------

**Страните на триаголникот** може да се пресметаат со следните формули:

* {\displaystyle a=2R\sin \alpha \,}
* {\displaystyle b=2R\sin \beta \,}
* {\displaystyle b=2a\cos \alpha \,}
* {\displaystyle a={\frac {b}{2\cos \alpha }}}
* {\displaystyle b=a{\sqrt {2(1-\cos \beta )}}}

**Обемот** на рамнокракиот триаголник е еднаков на:

* {\displaystyle O=2b+a\,} (збир на должините на сите страни)
* {\displaystyle O=2R(2\sin \alpha +\sin \beta )\,}

**Висината** повлечена на основата {\displaystyle a\,} ја дели на два еднакви дела. Тоа не важи за краците {\displaystyle b\,}. Формулите за одредување на овие две висини се:

{\displaystyle h\_{a}={\sqrt[{}]{b^{2}-{\frac {a^{2}}{4}}}}}
{\displaystyle h\_{b}={\frac {2P}{b}}={\frac {ah\_{a}}{b}}}
**Плоштината** се пресметува со помош на следната формула:

{\displaystyle P={\frac {a\cdot h\_{a}}{2}}={\frac {b\cdot h\_{b}}{2}}}
{\displaystyle P={\frac {1}{2}}b^{2}\sin \beta ={\frac {1}{2}}ab\sin \alpha }
{\displaystyle P={\frac {1}{2}}b{\sqrt {\left(a+{\frac {1}{2}}b\right)\left(a-{\frac {1}{2}}b\right)}}} (Херонова формула)
**Аглите** се пресметуваат на следниот начин: 

* {\displaystyle \alpha ={\frac {\pi -\beta }{2}}}
* {\displaystyle \beta =\pi -2\alpha \,}
* {\displaystyle \alpha =\arcsin {\frac {a}{2R}},\beta =\arcsin {\frac {b}{2R}}}

Надворешни врски
----------------

|  |  |
| --- | --- |
| Ризница | „Рамнокрак триаголник" на Ризницата ? |

* „{{{title}}}" од Ерик В. Вајсштајн — MathWorld (англиски)

* Портал: Геометрија
Поглед на комбинатот РЕК „Осломеј"
**Рударско-енергетски комбинат „Осломеј"** (скратено **РЕК „Осломеј"**) — подружница во составот на АД Електрани на Македонија и се наоѓа во самата Кичевска Котлина, во близина на градот Кичево. Комбинатот, чија основна дејност е производство на електрична енергија и јаглен, бил втор најголем во системот на македонското електростопанство, но поради проблеми со јагленот, ретко кога работи и се планира негово згаснување. Комбинатот е составен од единиците Рудник „Осломеј" и ТЕЦ „Осломеј".

Историја
--------

Производството во комбинатот е започнато во 1980 година.

Организација
------------

### ТЕЦ „Осломеј"

Главна статија: ТЕЦ „Осломеј"
Термоелектричната централа „Осломеј" во рамките на истоимениот комбинат е втора термоелектрична централа според инсталираната моќност во Македонија и некогаш учествувала со 10% од вкупното домашно производство на електрична енергија. Централата располага со еден блок со вкупна моќност од 125 MW, а започнала со работа во 1980 година.

Централата моментално ги користи преостанатите количини од локалниот лигнит од рудникот „Осломеј", дел Запад.

Со цел да се продолжи нејзиниот работен век во 2015 година била изработена студија на изводливост за осовременување на централата. Студијата препорачала користење увозен јаглен со повисока калорична вредност.

### Рудник „Осломеј"

Главна статија: Рудник „Осломеј"
Наоѓалиштето Осломеј се наоѓа во непосредна близина на ТЕЦ „Осломеј" и неговото експлоатирање започнало во 1980 година. Лежиштето е поделена на два дела:

* Површински коп Осломеј-Исток, каде целосно е изваден јагленот; и
* Површински коп Осломеј-Запад, каде јагленот е во завршна фаза на експлоатација.

Наводи
------

1. ↑  „РЕК Осломеј – АД. ЕСМ". Посетено на 16 јануари 2021.
2. ↑  „Рудник Осломеј – АД. ЕСМ". Посетено на 16 јануари 2021.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Електростопанство во Македонија |
| --- |
|  |
| Производство | АД Електрани на Македонија (ЕЛЕМ)  Термоелектрани: ТЕ Битола  **·**  ТЕ Неготино **·**  ТЕ Осломеј  Хидроелектрани: Врбен  **·**  Вруток  **·**  Глобочица  **·**  Злетовица  **·**  Козјак  **·**  Равен  **·**  Света Петка  **·**  Тиквеш  **·**  Шпилје  Ветроелектрани: ПВЕ Богданци  | ТЕЦ „Неготино" |
|  |
| Електропренос | МЕПСО |
|  |
| Електродистрибуција | ЕВН |
|  |
| Тековни проекти и развојни планови | Гасна централа Скопје  **·**  Бошков Мост  **·**  Галиште  **·**  Чебрен |
|  |
| Државни органи | Регулаторна комисија за енергетика  **·**  Министерство за економија - Сектор за енергетика |

 |

Координати: 41°34′46.18″N 21°00′27.97″E﻿ / ﻿41.5794944° СГШ; 21.0077694° ИГД﻿ / 41.5794944; 21.0077694